Cudzinecká polícia má na rozhodnutie o pobyte 30 dní.Pobyt na účel štúdia sa udeľuje na obdobie predpokladaného času štúdia, najviac na obdobie 6 rokov. Prvých 90 dní od začiatku pobytu na území Slovenskej republiky sa prechodný pobyt v niektorých prípadoch nevyžaduje. Podmienkou je, že cudzinec (štátny príslušník tretej krajiny) spĺňa podmienky na pobyt podľa Čl. 6 nariadenia (EÚ) 2016/399, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) a zároveň si splnil povinnosť podľa § 111 ods. 2 písm. a) - nahlásil do troch pracovných dní od svojho vstupu na územie Slovenskej republiky začiatok, miesto a predpokladanú dĺžku pobytu, ak mu bolo udelené schengenské vízum alebo národné vízum alebo ak sa od neho vízum nevyžaduje, ak túto povinnosť nemá ubytovateľ.